ukeblad
Store norske leksikon,Samfunn,Medier,Journalistikk,Journalistiske begreper
Ukeblad er en betegnelse for periodiske publikasjoner. Slett ikke alle ukeblader kommer ut hver uke. Noen utgis en gang i måneden eller annenhver måned, enkelte så sjelden som to ganger i året. Et ukeblad kan også ha to utgaver i uken. I Norge har familieblader som Hjemmet, Norsk Ukeblad og Allers tradisjonelt hatt en sterk stilling.
Utover 1980-tallet vokste kjendisblader som Se og Hør og utfordret de tradisjonelle familiebladenes enestående posisjon. Se og Hør og etter hvert Her og Nå hadde stor suksess som inspirerte andre ukeblader til å utvikle en noe lignende profil med fokus på kjente personer og deres privatliv.På 1990-tallet vokste nisjebladene med stoff for spesielle interesser som datateknologi, sport, musikk og interiør, og fikk et sterkere grep om norske lesere. Også utenlandske nisjeblader hadde en sterkt voksende leserkrets i Norge rundt årtusenskiftet.De siste årene har ukepressen opplevd en kraftig nedgang i opplagstallene. Mye skyldes internetts inntog der lettbente nyheter, kjendisstoff, oppskrifter og interiørtips er lett tilgjengelig.Norsk Ukepresse (senere Magasin- og Ukepresseforeningen) var interesseorganisasjonen for den norske magasin- og ukepressen. Fra 2009 ivaretas denne funksjonen av en egen gruppering innen Mediebedriftenes Landsforening. Norges største ukeblad Blad Opplag i 2000 Opplag i 2018     Se og Hør 416 476 65 378   Hjemmet 248 854 134 167    Norsk Ukeblad  178 119 56 547    Familien (2 ganger i måneden) 169 691 73 265   Donald Duck & Co. 170 000 28 759   Vi over 60 (månedlig) – 70 632   Her og nå – 59 370   Allers 113 125 40 761   Vi Menn 105 034 37 068 Les mer i Store norske leksikon presse journalistikk